**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ VENTĖS IR ŠTURMŲ BENDRUOMENEI**

2018 m. gegužės d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės tarybos 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu, Šilutės rajono savivaldybės taryba n u s p r e n d ž i a:

1. Perduoti pagal panaudos sutartį 10 metų laikotarpiui neatlygintinai valdyti ir naudoti asociacijai Ventės ir Šturmų bendruomenei, juridinio asmens kodas 301617566, įstatuose numatytai veiklai vykdyti Šilutės r. sav., Kintų sen., Ventės k., Marių g. 4, esančio mokyklos pastato 10096/34444 dalį (unikalus numeris 8899-3021-3018, bendras plotas 344,44 kv. m; perduodamų patalpų indeksai: 2-2, 3-1, ½ dalis patalpos 2-1, patalpų plotas 100,96 kv. m), malkinės pastato 22/100 dalį (unikalus numeris 8899-3021-3050, užstatytas plotas 105,00 kv. m, perduodamas užstatytas plotas 23,10 kv. m).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Sigitas Šeputis

2018-05-

|  |  |  |  |  |
| --- | --- | --- | --- | --- |
|  V. Pozingis 2018-05-14 | A.Bielskis 2018-05-09 | S.Dilertienė2018-05-09 | Z.Tautvydienė2018-05-09 | V. Stulgienė2018-05-09 |
|  Rengė Daiva Thumat, (8 441) 79 210, el. p. daiva.thumat@silute.lt 2018-05-09 |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL**

**PANAUDOS SUTARTĮ VENTĖS IR ŠTURMŲ BENDRUOMENEI“**

2018 m. gegužės 9 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti pagal panaudos sutartį 10 metų laikotarpiui neatlygintinai valdyti ir naudoti asociacijai Ventės ir Šturmų bendruomenei, juridinio asmens kodas 301617566, įstatuose numatytai veiklai vykdyti Šilutės r. sav., Kintų sen., Ventės k., Marių g. 4, esančio mokyklos pastato 10096/34444 dalį (unikalus numeris 8899-3021-3018, bendras plotas 344,44 kv. m; perduodamų patalpų indeksai: 2-2, 3-1, ½ dalis patalpos 2-1, patalpų plotas 100,96 kv. m), malkinės pastato 22/100 dalį (unikalus numeris 8899-3021-3050, užstatytas plotas 105,00 kv. m, perduodamas užstatytas plotas 23,10 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.* *Ventės ir Šturmų bendruomenė pagal 2008-06-06 panaudos sutartį Nr. R5-(9.40)-575 naudojasi Savivaldybei nuosavybės teise priklausančia Šilutės r. sav., Kintų sen., Ventės k., Marių g. 4, esančio mokyklos pastato dalimi ir malkinės pastato dalimi. Panaudos sutartis baigiasi 2018-06-05. Bendruomenė pateikė savivaldybei prašymą pratęsti panaudos sutartį.* |
| ***3. Kokių pozityvių rezultatų laukiama.*** |
| *Ventės ir Šturmų bendruomenei bus perduotas nekilnojamasis turtas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Ventės ir Šturmų bendruomenei; Šilutės r. sav., Kintų sen., Ventės k., Marių g. 4.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR01priedas1.pdf)*;* [*priedas Nr. 2*](TUR01priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*